
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Ion Cârstoiu,



Preşedintele Comisiei pentru administraţie publică, 



amenajarea teritoriului şi echilibru ecologic

AVIZ

asupra proiectului de Lege privind regimul general al autonomiei locale, organizarea şi funcţionarea administraţiei publice locale



Biroul permanent al Camerei Deputaţilor a transmis, cu adresa nr. 210 din 3 iunie 1999, Comisiei pentru drepturile omului, culte şi problemele minorităţilor naţionale, în vederea avizării, proiectul de Lege privind regimul general al autonomiei locale, organizarea şi funcţionarea administraţiei publice locale.



În şedinţa din 9 iunie 1999, comisia a analizat proiectul de lege şi a hotărât, cu majoritate de voturi, să îi acorde aviz favorabil, în forma adoptată de Senat, cu următoarele amendamente:



Amendamente admise:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    Art. 2 (1) – “Administraţia publică în unităţile administrativ-teritoriale se organizează şi funcţionează în temeiul principiilor autonomiei locale, descentralizării şi desconcentrării serviciilor publice, eligibilităţii şi responsabilităţii autorităţilor administraţiei publice locale, legalităţii, cooperării şi solidarităţii între autorităţile administraţiei publice, precum şi al consultării cetăţenilor, inclusiv prin referendum, în soluţionarea problemelor locale de interes deosebit"”
    Domnul deputat Marţian Dan a propus înlocuirea vocabulei “desconcentrării” cu vocabula “deconcentrării”.

    Amendamentul a fost admis de membrii comisiei cu majoritate de voturi.

    Ca urmare, aceeaşi modificare trebuie operată şi în textul literei a) din alin. (1) al art. 30 din proiectul de lege.
    Termenul desconcentrare desemnează, în limba română, acţiunea de lăsare la vatră a unui soldat concentrat. Este evident că acest termen este folosit greşit  în textul proiectului de lege. Pe de altă parte, în limba română, conform dicţionarelor normative ale acesteia, nu există termenul de deconcentrare. Totuşi, în unele limbi europene, precum franceza, el este utilizat  în domeniul ştiinţei administraţiei. Deconcentrarea desemnează un sistem în care agenţii şi organismele locale, aflaţi la faţa locului şi supuşi centralizării, au putere de decizie. Ca urmare, chiar dacă termenul deconcentrare nu este încă asimilat în limba română actuală, utilizarea lui în sensul evocat  mai sus ni se pare admisibilă. 



2.
    Art. 34 (1) – “Consilierii ale căror mandate au fost validate depun în faţa consiliului următorul jurământ, în limba română:

«Jur să respect Constituţia şi legile ţării şi să fac, cu bună credinţă, tot ceea ce stă în puterile şi priceperea mea pentru binele locuitorilor comunei (oraşului, judeţului). Aşa să-mi ajute Dumnezeu!»”.


    Domnul deputat Petre Ţurlea a propus înlocuirea vocabulei “ţării” din cuprinsul jurământului cu vocabula “României”.

    Amendamentul a fost admis cu unanimitate de voturi.
     Această modificare  este necesară pentru a marca în chip manifest legământul celui care depune jurământul faţă de respectarea legilor României.

3.
     Art. 34 (1) – “Consilierii ale căror mandate au fost validate depun în faţa consiliului următorul jurământ, în limba română:

«Jur să respect Constituţia şi legile ţării şi să fac, cu bună credinţă, tot ceea ce stă în puterile şi priceperea mea pentru binele locuitorilor comunei (oraşului, judeţului). Aşa să-mi ajute Dumnezeu!»”.
    Domnul deputat Marţian Dan a propus introducerea unei teze noi în completarea alin. (1) al 

art. 34, având următoarea redactare: 

    “Referirea la divinitate din formula jurământului se schimbă potrivit credinţei religioase a consilierului. În cazul celor fără confesiune religioasă se suprimă formula «Aşa să-mi ajute Dumnezeu!»”.

    Amendamentul a fost acceptat cu unanimitate de voturi.
    Reglementarea trebuie să respecte dispoziţiile constituţionale referitoare la libertatea gândirii, îndeosebi pe cele din cuprinsul tezei finale a alin. (1) al art. 29  din Constituţie: “Nimeni nu poate fi constrâns să adopte o opinie ori să adere la o credinţă religioasă, contrare convingerilor sale”.

4.
    Art. 38 (2) – “Consiliul local are următoarele atribuţii principale:

...........................................

    q) acţionează pentru protecţia şi refacerea mediului înconjurător, în scopul creşterii calităţii vieţii; contribuie la protecţia, conservarea, restaurarea şi punerea în valoare a monumentelor istorice şi de arhitectură, a parcurilor şi rezervaţiilor naturale”.
    Domnul deputat Petre Ţurlea a propus completarea literei q) de la alin. (2) al art. 38 după cum urmează:

    “acţionează pentru protecţia şi refacerea mediului înconjurător, în scopul creşterii calităţii vieţii; contribuie la protecţia, conservarea, restaurarea şi punerea în valoare a monumentelor istorice şi de arhitectură, a însemnelor privind trecutul istoric, cultural sau religios aflate pe teritoriul localităţii respective, a parcurilor şi rezervaţiilor naturale”.

    Amendamentul a fost admis cu unanimitate de voturi.
    Datorită nepăsării sau relei intenţii a unor consilieri locali multe astfel de însemne dispar.

5.
    Art. 67 (3) – “Eşarfa va fi purtată, în mod obligatoriu, la solemnităţi, recepţii, ceremonii publice şi la celebrarea căsătoriilor”.
    Domnul deputat Petre Ţurlea a propus introducerea unei noi teze la alin. (3) al art. 67, după cum urmează: 

    “Refuzul purtării eşarfei, în cazurile prevăzute mai sus, duce la încetarea imediată a mandatului”.

    Amendamentul a fost admis cu unanimitate de voturi.
    În unele zone din România se întâlnesc frecvent cazuri în care primarii refuză să poarte eşarfa tricoloră.

Amendamente respinse:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    Art. 8 – “Autorităţile administraţiei publice centrale vor consulta, înainte de adoptarea oricărei decizii, autorităţile administraţiei publice locale, în timp util şi în mod adecvat, în toate problemele ce le privesc în mod direct”.
    Domnul deputat Petre Ţurlea a propus eliminarea art. 8.

    Amendamentul a fost respins cu 3 voturi pentru, 5 împotrivă şi 1 abţinere.
    Autorul consideră că prevederea din articol este imposibil de pus în practică, pentru că administraţia publică locală trebuie să fie interesată de toate problemele de care se ocupă administraţia publică centrală, inclusiv armata şi politica externă. Acestă prevedere ar putea astfel bloca activitatea administraţiei publice centrale.


2.
    Art. 17 – “În unităţile administrativ-teritoriale, în care cetăţenii aparţinând minorităţilor naţionale au o pondere de peste 20% din numărul locuitorilor, autorităţile administraţiei publice locale vor asigura folosirea, în raporturile cu aceştia, şi a limbii materne, în conformitate cu prevederile Constituţiei, ale prezentei legi şi ale convenţiilor internaţionale la care România este parte”.


    Domnul deputat Petre Ţurlea a propus eliminarea articolului 17.

    Amendamentul a fost respins cu 3 voturi pentru şi 7 voturi împotrivă.

    
    Autorul consideră că prevederea din acest articol este neconstituţională. Se instituie a doua limbă oficială în stat, fapt ce contravine art. 13 din Constituţie.

3.
    Art. 30 (1) – “Calitatea de consilier este incompatibilă cu:

    a) funcţia de prefect şi de subprefect”.
    Domnul deputat Liviu Alexandru Mera a propus completarea literei a) de la alin. (1) al art. 30 cu funcţia de viceprimar.

    Amendamentul a fost respins cu 3 voturi pentru, 4 împotrivă şi 3 abţineri.
    Prin această lege se reduce numărul consilierilor în consiliile locale. Drept urmare, odată ales viceprimarul, persoanei respective ar trebui  să-i înceteze calitatea de consilier, locul acesteia fiind ocupat de candidatul ce urmează imediat pe lista respectivă.

4.
    Art. 38 (2) – “Consiliul local are următoarele atribuţii principale:

...........................................

q) acţionează pentru protecţia şi refacerea mediului înconjurător, în scopul creşterii calităţii vieţii; contribuie la protecţia, conservarea, restaurarea şi punerea în valoare a monumentelor istorice şi de arhitectură, a parcurilor şi rezervaţiilor naturale”.


    Domnul deputat Petre Ţurlea a propus introducerea unei noi teze în completarea literei q) de la alin. (2) al art. 38, după cum urmează:

    “aprobă, la cererea administraţiei publice centrale, amplasarea pe teritoriul localităţii respective a unor construcţii religioase sau a unor însemne privind trecutul istoric, cultural, religios, ca monumente, cruci, plăci comemorative”.

    Amendamentul a fost respins cu 3 voturi pentru, 4 împotrivă şi 3 abţineri.


     Din rea-voinţă, consiliile locale refuză, de multe ori,  să aprobe construcţii religioase sau amplasarea unor însemne, dacă cererea vine din partea reprezentanţilor unei minorităţi.

5.
    Art. 38 (2) - “Consiliul local are următoarele atribuţii principale:

...........................................

    t) atribuie sau schimbă, în condiţiile legii, denumiri de străzi, de pieţe şi de obiective de interes public local”.
    Domnul deputat Petre Ţurlea a propus modificarea şi completarea literei t) de la alin. (2) al art. 38, după cum urmează:

    “atribuie sau schimbă, în condiţiile legii, cu aprobarea organismului administraţiei centrale, denumiri de străzi, de pieţe şi de obiective de interes public local”.

    Amendamentul a fost respins cu 1 vot pentru, 4 împotrivă şi 4 abţineri.


    Autorul consideră că vor fi astfel împiedicate ofensele la adresa Statului român, prin acordarea unor denumiri reprezentând numele unor duşmani ai poporului român.

6.
    Art. 40 (7) – “În comunele sau oraşele în care cetăţenii aparţinând unei minorităţi naţionale au o pondere de peste 20% din numărul locuitorilor, ordinea de zi se aduce la cunoştinţă publică şi în limba maternă a cetăţenilor aparţinând minorităţii respective”.


    Domnul deputat Petre Ţurlea a propus eliminarea alin. (7) al art. 40.

    Amendamentul a fost respins cu 3 voturi pentru şi 7 împotrivă.
    Autorul consideră că acest articol este neconstituţiona, întrucât instituie a doua limbă oficială în stat, ceea ce este contrar art. 13 din Constituţie.

7.
    Art. 43 (3) – “Lucrările şedinţelor se desfăşoară în limba oficială a statului. În consiliile locale, în care consilierii aparţinând unei minorităţi naţionale reprezintă  cel puţin o treime din numărul total, la şedinţele de consiliu se poate folosi, la cerere, şi limba maternă a cetăţenilor aparţinând minorităţii respective. În aceste cazuri se va asigura, de către primar, prezenţa unui traducător atestat. În toate cazurile, documentele şedinţelor de consiliu se întocmesc în limba română”.


    Domnul deputat Petre Ţurlea a propus eliminarea allin. (3) al art. 43. 

    Amendamentul a fost respins cu 3 voturi pentru şi 7 voturi contra.
    Aceeaşi motivare ca la punctul anterior.

8.
    Art. 51 – “În unităţile administrativ-teritoriale, în care cetăţenii aparţinând unei minorităţi naţionale au o pondere de peste 20% din numărul locuitorilor, hotărârile cu caracter normativ se aduc la cunoştinţă publică şi în limba maternă a cetăţenilor aparţinând minorităţii respective”.


    Domnul deputat Petre Ţurlea a propus eliminarea art. 51.

    Amendamentul a fost respins cu 3 voturi pentru şi 7 împotrivă.
    Aceeaşi motivare ca la punctul anterior.

9.
    Art. 55 

    “(1) –  Locuitorii satelor, care nu au consilieri aleşi în consiliile locale, vor fi reprezentaţi la şedinţele de consiliu de către un delegat sătesc.

    (2) Delegatul sătesc este ales pe perioada mandatului consiliului local, de către o adunare sătească, constituită din câte un reprezentant al fiecărei familii, convocată şi organizată de primar şi desfăşurată în prezenţa primarului sau viceprimarului.

     (3) La discutarea problemelor ce privesc satele respective, delegaţii săteşti vor fi invitaţi în mod obligatoriu. Votul acestora are caracter consultativ.

    (4) Delegatului sătesc îi sunt aplicabile, în mod corespunzător, prevederile art. 52 alin. (6)”.
    Domnul deputat Liviu Alexandru Mera a propus eliminarea art. 55.

    Amendamentul a fost respins cu 3 voturi pentru, 4 împotrivă şi 1 abţinere.
    Prevederea din acest articol vine în contradicţie cu principiul reducerii numărului de consilieri, antrenând cheltuieli în plus. Pe de altă parte, alegerea delegaţilor săteşti ar putea fi manevrată de primar în propriul interes politic.

10.
    Art. 57 (1) – “Consiliul local poate fi dizolvat dacă a adoptat, într-un interval de cel mult şase luni, cel puţin trei hotărâri care au fost anulate de instanţa de contencios administrativ, prin hotărâre judecătorească rămasă definitivă şi irevocabilă”.
    Domnul deputat Petre Ţurlea a propus introducerea unei a doua teze în cadrul alin. (1) al art. 57, după cum 

urmează:

    “Consiliul local este dizolvat dacă nu aplică în practică hotărârea judecătorească rămasă definitivă şi irevocabilă privind anularea de către instanţa de contencios administrativ a uneia din hotărârile sale”.

     Amendamentul a fost respins cu 3 voturi pentru, 3 împotrivă şi 2 abţineri.


    În practică sunt multe cazuri de nesupunere la hotărârile judecătoreşti rămase definitive şi irevocabile.

11.
    Art. 90 

    “(1) În raporturile dintre cetăţeni şi autorităţile administraţiei publice locale se foloseşte limba română.

    (2) În unităţile administrativ-teritoriale, în care cetăţenii aparţinând unei minorităţi naţionale au o pondere de peste 20% din numărul locuitorilor, în raporturile lor cu autorităţile administraţiei publice locale şi cu aparatul propriu de specialitate, aceştia se pot adresa, oral sau în scris, şi în limba lor maternă şi vor primi răspunsul atât în limba română, cât şi în limba maternă.

    (3) În condiţiile prevăzute la alin. (2), în posturile care au atribuţii privind relaţii cu publicul vor fi încadrate şi persoane care cunosc limba maternă a cetăţenilor aparţinând minorităţii respective.


    Domnul deputat Petre Ţurlea a propus eliminarea alineatelor (2), (3) şi (4).

    Amendamentul a fost respins cu 3 voturi pentru şi 7 împotrivă.
    Autorul a cosiderat că prevederile acestor alineate vin în contradicţie cu art. 13 din Constituţie cu privire la limba oficială a statului.

    (4) Autorităţile administraţiei publice locale vor asigura inscripţionarea denumirii localităţilor şi a instituţiilor publice de sub autoritatea lor, precum şi afişarea anunţurilor de interes public şi în limba maternă a cetăţenilor aparţinând minorităţii respective, în condiţiile prevăzute la alin. (2).

    (5) Actele oficiale se întocmesc în mod obligatoriu în limba română"”
 


12.
    Art. 106 (8) – “În judeţele în care, cetăţenii aparţinând unei minorităţi naţionale au o pondere de peste 20% din numărul locuitorilor, ordinea de zi se aduce la cunoştinţa publică şi în limba maternă a cetăţenilor aparţinând minorităţii respective”.
    Domnul deputat Petre Ţurlea a propus eliminarea alin. (8) al art. 106.

    Amendamentul a fost respins cu 3 voturi pentru şi 7 împotrivă.
    Aceeaşi motivare ca la punctul anterior.

PREŞEDINTE,

Marţian Dan

